ผลิตภัณฑ์ที่จำหน่ายที่ร้านค้าปลีกที่เป็นที่รู้จัก เช่น วัตสัน หรือเทสโก้ โลตัส ทางโอเลย์จัดส่งผลิตภัณฑ์ให้ทางลาซาด้าเอง เป็นของแท้แน่นอนค่า โดยบนผลิตภัณฑ์จะมีหมายเลขที่เขียนหลังตัว B เช่น B 160917 จะเป็นวันผลิต ไม่ใช่วันหมดอายุนะคะ ผลิตภัณฑ์ที่มีวันผลิตมายังไม่พ้นสองปีครึ่ง จะสามารถใช้ได้ตามปรกติค่ะ ในส่วนของปัญหาที่ลูกค้าพบ อาจเกิดจากการทาครีมในปริมาณที่มากเกินไป หรือถูบนผิวหน้าซ้ำไปมาในขณะที่ครีมยังไม่ซึมลงผิว อาจทำให้เกิดเป็นขุยหรือส่วนเกินของครีมได้ค่ะ นอกจากนี้เซลล์ผิวหน้าที่หลุดลอกออกตามธรรมชาติ หากไม่ได้รับการทำความสะอาดออกไป ก็สามารถทำให้เกิดเป็นขุยขึ้นมาได้เช่นกันค่ะ ทั้งนี้ เกิดขึ้นได้แล้วแต่ลักษณะผิวของแต่ละคนนะคะ ในเบื้องต้น รบกวนให้คุณลูกค้าลองใช้สครัปเพื่อขัดเซลล์ผิวในขั้นตอนทำความสะอาดผิวหน้า ให้เซลล์ผิวที่ตายแล้วได้หลุดออกไป นวดวนเบาๆ จากนั้นล้างออกด้วยน้ำเปล่า แล้วลองทาครีมใหม่อีกครั้ง โดยทาแล้วปล่อยให้ครีมซึมลงสู่ผิว ใช้แค่ปริมาณน้อย ประมาณหนึ่งเมล็ดถั่วเขียว หลีกเลี่ยงการถูผิวหน้าไปมา ทิ้งไว้ 5 นาทีแล้วลองสัมผัวผิวหน้าอีกครั้งค่ะ หากยังประสบกับปัญหาเดิม ให้แจ้งกลับมาทางแอดมินทาอินบ๊อกซ์อีกทีนะคะ อีกหนึ่งช่องทางคือ รบกวนลูกค้าติดต่อฝ่ายลูกค้าสัมพันธ์ที่ 02 222 2222 วันและเวลาทำการของฮอทไลน์คือ 9.00-18.00น. จันทร์-ศุกร์ หยุดตามวันหยุดของ P&G ค่ะ หรือ สามารถแจ้งออนไลน์ได้ที่ http://spr.ly/6184Dblbr เพื่ออธิบายรายละเอียดให้พร้อมแนบไฟล์รูปในระบบ เพื่อที่เจ้าหน้าที่จะได้ตรวจสอบต่อไปให้นะคะ ข้อมูลดังกล่าวจะถูกส่งไปยังฝ่ายลูกค้าสัมพันธ์โดยตรงค่ะ เจ้าหน้าที่จะทำการติดต่อกลับภายใน 2วันทำการหลังจากกรอกข้อมูลค่ะ ซึ่งเจ้าหน้าที่จะช่วยพิจารณาปัญหาให้นะคะ